Σύμφωνα με τις τελευταίες πληροφορίες, η μεταγραφή του Ντανιέλ Ποντένσε στη Γουλβς χαλάει και ο Πορτογάλος δε θα πάει στην Αγγλία.

Ο Πορτογάλος ήταν στην αποστολή του σημερινού ντέρμπι με την ΑΕΚ, ωστόσο έμεινε εκτός 18αδας λόγω της επικείμενης πώλησης του στη Γουλβς. Επικείμενης μέχρι πριν από λίγες ώρες. Διότι αυτή την ώρα οι πληροφορίες αναφέρουν πως οι δύο ομάδες δεν τα έχουν βρει, παρά τη μεγάλη προσφορά της αγγλικής ομάδας και ο παίκτης αναμένεται να παραμείνει στον Ολυμπιακό.

Θυμίζουμε πως οι πληροφορίες του τελευταίου καιρού μιλούσαν για δεδομένη συμφωνία των δύο πλευρών, μια συμφωνία που έφτανε και τα 30 εκατομμύρια ευρώ.

Ωστόσο τις τελευταίες ώρες άλλαξαν τα δεδομένα και αυτή τη στιγμή όλα δείχνουν πως ο Πορτογάλος βιρτουόζος θα παραμείνει στο λιμάνι του Πειραιά.